**Приложение № 6**

**МЕТОДИКА**

**ЗА ОЦЕНЯВАНЕ НА КАНДИДАТИТЕ В КОНКУРСА ЗА ВЪЗЛАГАНЕ УПРАВЛЕНИЕТО НА СОЦИАЛНАТА УСЛУГА ДНЕВЕН ЦЕНТЪР ЗА ПЪЛНОЛЕТНИ ЛИЦА С УВРЕЖДАНИЯ (С ПРИОРИТЕТ ДЦП И ЕПИЛЕПСИЯ) „НОВИ ВЪЗМОЖНОСТИ“ с основни дейности: „Дневна грижа“; “Информиране и консултиране” (като специализирана услуга); “Застъпничество и посредничество; “Терапия и рехабилитация”; “Обучение за придобиване на умения” (като специализирана услуга); „Подкрепа за придобиване на трудови умения“ и „Заместваща грижа“, делегирана от държавата дейност, с адрес: гр. София, ж.к. „Захарна фабрика“, ул. „Билянини извори“ № 10, бл.51А, вх. А, ет.2, с капацитет 30 места, в т.ч. 5 заместваща грижа.**

Кандидат, който не отговаря на условията за участие по т. I от обявлението, не се допуска до участие в конкурса. Кандидат, който не е предоставил всички изискващи се по т. V от обявлението документи, е длъжен да ги представи в срок до 5 дни от поискването им от комисията, в противен случай не се допуска до участие в конкурса.

|  |  |
| --- | --- |
| **А. Съответствие на кандидата с предварително обявените условия.**  - Кандидат, чието представяне съгласно т.V,1 от обявлението е пълно и съдържа всички изискуеми елементи, съответства на изискванията на възложителя, получава 10 точки.  - Кандидат, чието представяне съгласно т.V,1 от обявлението не е пълно и не съдържа 1 от изискуемите елементи или съответства частично на изискванията на възложителя, получава 5 точки.  - Кандидат, чието представяне съгласно т.V,1 от обявлението е кратко, схематично, не съдържа повече от един от изискуемите елементи, не съответства на изискванията на възложителя, получава 0 точки. | Максимален брой точки 10 т. |
| **Б. Опит на кандидата в предоставянето на социални услуги и репутация:**  **Б1 Опит в предоставянето на социални услуги:**  - Кандидат, който е удостоверил изпълнението на договор за предоставянето на 2 или повече социални услуги от същия вид съгласно ЗСУ получава 10 точки;  - Кандидат, който е удостоверил изпълнението на договор за предоставянето на 1 социална услуга от същия вид съгласно ЗСУ получава 5 точки.  **Б2 Репутация:**  - Кандидат, който чрез представени препоръки е удостоверил репутация при различни видове от изброените партньори в предоставянето на социални услуги: местни власти, държавни организации, международни организации, други НПО, работодателски, обучителни организации, финансиращи организации получава 5 т.  - Кандидат, който чрез представени препоръки е удостоверил репутация само при други НПО или при местни власти и държавни организации в предоставянето на социални услуги, получава 2 т. | Максимален брой точки 15 т.  Б=Б1+Б2 |
| **В. Квалификация на служителите на кандидата за организация и управление на социалната услуга:**  - Кандидат, чиято справка за квалификация на служителите за организация и управление на кадрите удостоверява следното, получава 15 т.:   * ангажираните от кандидата служители като численост, длъжности, специалност и квалификация за изпълнението на всички дейности, с качество, съответстващо на нормативните изисквания; * кандидатът е представил организация на работата на персонала (с взаимовръзки и подчиненост), подробно разписани задължения и отговорности на персонала, необходими за успешно предоставяне на социалната услуга; * описаните задължения и отговорности на членовете на екипа, ангажиран с предоставяне на услугата, са съобразени с професионалната компетентност на експертите и покриват изпълнението на всички дейности; * показана е възможността за взаимна заменяемост на участниците в екипа, координация на дейностите, взаимодействие с различните участници в процеса на изпълнение на услугата; * посочена е управленската структура и начина на управление на процесите и комуникацията между служителите, както и комуникацията между кандидата, възложителя и заинтересованите страни.   - Ако в предложението на кандидата са налице 4 от изброените по-горе обстоятелства, същият получава 10 т.;  - Ако в предложението на кандидата са налице 3 от изброените по-горе обстоятелства, същият получава 7 т.;  - Ако в предложението на кандидата са налице 2 от изброените по-горе обстоятелства, същият получава 4 т.;  - Ако в предложението на кандидата е налице 1 от изброените по-горе обстоятелства, същият получава 1 т.;  - Ако в предложението на кандидата не е налице нито 1 от изброените по-горе обстоятелства, същият получава 0 т. | Максимален брой точки 15 т. |
| **Г. Финансова стабилност на кандидата:**  - Кандидат, който е удостоверил финансова стабилност и липса на финансови задължения чрез представените изискуеми документи, получава 5 т.  - Кандидат, който не е удостоверил финансова стабилност или има финансови задължения, видно от представените изискуеми документи, получава 0 точки. | Максимален брой точки 5 т. |
| **Д. Програма за управление и предоставяне на социалната услуга и програма за развитие на нейното качество**.    **Д1. Техническо предложение:**  - Ако в документите на кандидата са налице всяко едно от изброените обстоятелства, същият получава 35 т.:   * кандидатът е определил целите на конкурсната услуга в съответствие с нормативните изисквания и е посочил очаквани резултати и ефективност от предоставянето на социалната услуга, отговарящи на предшестващия анализ и взаимосвързани с целите на социалната услуга; * кандидатът е дал характеристика на целевата група на конкурсната услуга, количествено, качествено, с посочване на нуждите й; * кандидатът е дал оценка на очаквания брой бенефициенти съобразнокапацитета на услугата; * кандидатът е предложил съобразена с нормативните изисквания Програма за развитие на качеството на социалната услуга; * кандидатът е представил подробно описание на всички дейности, които предвижда да извърши; * дейностите, които предвижда да извърши кандидатът, са съобразени с вида на социална услуга и с нормативните изисквания и представляват предпоставки за осигуряване на качествена услуга; * дейностите са насочени към постигане на заложените резултати; * не са налице недопустими дейности (т.е. излизащи извън присъщите за социалната услуга); * кандидатът е представил времеви график на всички дейности, които предвижда да извърши, съобразен с нормативните изисквания; * кандидатът е описал разнообразни инструменти за проверка на качеството на услугата, като обвързва индикаторите с документация и налични факти, наблюдение на дейността и обратна връзка от потребителите и други заинтересовани страни; * кандидатът е описал отговарящи на нормативните изисквания мерки за защита на личните данни на потребителите на услугата. * Ако в предложението на кандидата са налице 10 от изброените по-горе обстоятелства, същият получава 30 т.; * Ако в предложението на кандидата са налице 9 от изброените по-горе обстоятелства, същият получава 25 т.; * Ако в предложението на кандидата са налице 8 от изброените по-горе обстоятелства, същият получава 20 т.; * Ако в предложението на кандидата са налице от 7 от изброените по-горе обстоятелства, същият получава 15 т. * Ако в предложението на кандидата са налице от 6 от изброените по-горе обстоятелства, същият получава 10 т.; * Ако в предложението на кандидата са налице от 5 от изброените по-горе обстоятелства, същият получава 5 т.; * Ако в предложението на кандидата са налице 4 и по-малко от изброените по-горе обстоятелства, същият получава 1 т. | Максимален брой точки 55 т.  Д= Д1+Д2 |
| **Д2. Финансово предложение**  **Д2.1. Детайлност, приложимост на разработения план за разходване на средствата по параграфи и обоснованост на предложените разходи:**  - Кандидат, чието финансово предложение представлява цифрово верен формуляр за разпределение на средствата по параграфи; в който разходите са разпределени в частите за персонал и издръжка така, че се гарантира качеството на услугата; разходите са подробно обосновани в детайлната обосновка; финансирани са всички дейности, получава 15 т.;  - Кандидат, чието финансово предложение съдържа до 3 цифрови грешки или до 3 грешки при разпределение на средствата по параграфи; или разходите са кратко и непълно обосновани в детайлната обосновка; или липсва обосновка за някои разходи/, получава 10 т.;  - Кандидат, чието финансово предложение съдържа 4 и повече цифрови грешки или 4 и повече грешки при разпределение на средствата по параграфи; или голяма част от разходите не са обосновани в детайлната обосновка; или някои дейности не са финансирани достатъчно за осъществяването им за съответния времеви период, получава 5 т.;  - Кандидат, в чието финансово предложение ключови за осъществяването на услугата дейности не са финансирани или има недопустими разходи (съгласно съществуващи указания на Министерство на финансите) получава 0 т.  **Д2.2. Възможности за привличане на допълнителни средства:**  - Кандидат, който е предвидил възможност за привличане на допълнителни средства извън финансовия стандарт за предоставяне на социалната услуга, получава 5 т.;  - Кандидат, който не е предвидил възможност за привличане на допълнителни средства извън държавния стандарт за предоставяне на социалната услуга, получава 0 т. | Максимален брой точки 20 т.  Д2=Д2.1+Д2.2 |

**ОБЩО:**

Резултатът се изчислява по следната формула:

КО = А+Б+В+Г+Д, където:

КО е комплексна оценка – максимален брой точки 100

А. Съответствие на кандидата с предварително обявените условия.

Б. Опит на кандидата в предоставянето на социални услуги и репутация.

В. Квалификация на служителите за организация и управление на социалната услуга.

Г. Финансова стабилност на кандидата.

Д. Програма за управление и предоставяне на социалната услуга и програма за развитие на нейното качество.

Б= Б1+Б2

Където

Б е Опит на кандидата в предоставянето на социални услуги и репутация.

Б1 е Опит в предоставянето на социални услуги.

Б2 е Репутация.

Д=Д1+Д2

Където

Д е Програма за управление и предоставяне на социалната услуга и програма за развитие на нейното качество.

Д1 е Техническо предложение.

Д2 е Финансово предложение.

Д2=Д2.1+Д2.2

Д2 е Финансово предложение.

Д2.1 е Детайлност, приложимост на разработения план за разходване на средствата по параграфи и обоснованост на предложените разходи.

Д2.2 е Възможности за привличане на допълнителни средства.

При равен брой точки, за класиран на първо място се обявява кандидатът, получил по-голям брой точки по критерий Д.